# **DECIZIA ETAPEI DE ÎNCADRARE**

## Nr. din .05.2019

Ca urmare a solicitării de emitere a acordului de mediu adresate de **COMUNA SLATINA** din judeţul Suceava, înregistrată la APM Suceava cu nr. 11050/13.10.2017, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.04.2019, că proiectul **“Infiintare sistem de alimentare cu apa si infiintare sistem de canalizare al apelor uzate in localitatile Gainesti si Slatina, comuna Slatina, judetul Suceava”,** propus a fi amplasat în comuna Slatina, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

Justificarea prezentei decizii:

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a)** *dimensiunea şi concepţia întregului proiect -* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la:

-pct.1, lit.d - împădurirea terenurilor pe care nu a existat anterior vegetație forestieră sau ***defrișare în scopul schimbării destinației terenului;***

-pct.10, lit.b - proiecte de dezvoltare urbana, inclusiv constructia centrelor comerciale si a parcarilor auto publice;

-pct.11, lit.c – statii pentru epurarea apelor uzate, altele decat cele prevazute in anexa nr.1;

1. prin aplicarea criteriilor din Anexa 3 la Legea 292/2018, s-au constatat următoarele:
2. **Caracteristicile proiectului:**

Terenul pe care urmeaza a se executa infiintarea sistemului de alimentare cu apa si infiintarea sistemului de canalizare al apelor uzate din localitatile Gainesti si Slatina se **afla in proprietatea publica a comunei Slatina.**

Toate suprafetele apartin domeniului public al comunei Slatina, judetul Suceava conform Inventarului bunurilor ce apartin domeniului public al comunei cu completarile si modificarile in vigoare, mai putin zonele de captare si zona aferenta rezervorului din localitatea Slatina care se afla in proprietatea publică a statului și administrarea R.N.P. - ROMSILVA. Acestea sunt in curs de solutionare cu Regia Nationala a Padurilor – Romsilva, Directia Silvica Suceava.

**Sistemul de alimentare** se realizeaza din urmatoarele elemente hidraulice principale:

* Captarea apei se face din izvoare (captare de versant) din doua zone – Arsita pentru localitatea Slatina (2600mp) si Grindei pentru localitatea Gainesti (2800mp);

Arsita-camera de captare izvoare este compusa din camera de acces a apei prevazuta cu barbacane (deznisipator), camera sorburilor, camera vanelor, pasarele pentru acces personal;

 -drenuri de captare pentru colectare si aducere in camera de deznisipare; corpul drenant se realizeaza din pietris si nisip, cu umplutura de pamant deasupra pana la limita terenului natural. Pe cele doua ramuri de dren R1 cu L=30m si R2 cu L=30m) se vor executa la capetecamine de aerisire din beton monolit.

 -perimetrul zonei de captare va fi imprejmuit cu gard din PSB.

Debit determinat=2,01l/s

Grindei-put colector cu cabina supraterana cu Di=3m si H=6,4m

 - drenuri de captare si transport apa in putul colector; corpul drenant se realizeaza din pietris si nisip, cu umplutura de pamant deasupra pana la limita terenului natural. Pe cele doua ramuri de dren R1 cu L=50m si R2 cu L=30m) se vor executa la capete camine de aerisire din beton monolit.

 -canal de garda pentru colectarea si dirijarea apelor pluvial in afara zonei de captare;

 -zona de captare a apei potabile poate fi considerate zona de protective cu regim sever si se va imprejmui cu garduri din PSB si poarta metalica cu incuietoare;

* Rezervor de inmagazinare V=2x 300 mc;
* Aductiune zona Arsita – lungime totala de 832 m;

- PEID PE100 SDR11 PN16 D125mm= 832m;

-Camine de vane – 1 buc;

-Instalatie de reducere a presiunii cu 1 buc. reductor de presiune;

-Statia de tratare (instalatie de hipoclorit)

 Aductiune zona Grindei – lungime totala de 3622 m;

-PEID PE100 SDR11 PN16 D125mm= 3622m;

-Camine de vane – 8 buc;

-Instalatie de reducere a presiunii cu 2 buc. reductoare de presiune;

-Statia de tratare (instalatie de hipoclorit);

Instalatia de tratare se va realiza pe conducta de distributie ce pleaca din rezervor, acolo unde exista posibilitatea bransarii la reteaua electrica, prin amplasare in camin din beton. Sistemul este compus din pompa de dozare cu membrane cu comanda electronic, cu accesorii (conducte injector solutie hipoclorit de sodiu, sensor nivel).

*Terenul ocupat temporar aferent retelei de conducte - alimentare cu apa este:*

*Din fond forestier:*

* Drum forestier Suha Mica de la frontul de captare Grindei pana la Cantonul silvic Gainesti pe o lungime de 3.508 m de la captare pana la rezervor (aductiune) si 2.356 m de la rezervor pana la canton(distributie), deci pe o lungime totala de 5.864 m;
* Drum forestier Maghernita de la forntul de captare Arsita pana la rezervor pe o lungime de 754 m (aductiune)si 1.767,4 m de la rezervor pana la manastirea Slatina(distributie), deci pe o lungime de 2.521,40 m

retea aductiune - 4262,00 m x 2,20 m = 9376,40 mp;

retea distributie – 4123,40 m x 2,20 m = 9071,48 mp;

*total provizoriu fond forestier = 18.479 mp.*

Suprafata totala ocupata temporar pentru amplasarea conductelor de aductiune este de circa 18.448 mp (lungime de 8.385,4 m si latime de 2.20 m).

*Din proprietatea publica a statului :*

* retea aductiune - 192,00 m x 1,0 m = 192,00 mp;
* retea distributie –17.727,60 m x 1,0 m = 17.727,60 mp;
* *total provizoriu = 17.919,60 mp.*

*Terenul ocupat definitiv aferent retelei de conducte - alimentare cu apa*

Se considera ca suprafata ocupata definitiv urmatoarele suprafete:

* suprafata aferenta caminelor de vane: 2,0m x 2,0m x 71 buc. ≈ 284 mp;
* suprafata aferenta caminelor de beton pe aductiune: 2,0m x 2,0m x 9 buc. ≈ 36 mp
* suprafata aferenta rezervoarelor: 2 buc x 750 mp = 1500 mp;
* suprafata aferenta zonelor de captare: 2800 mp + 2000 mp = 4800 mp
* *suprafata totala ocupata definitiv: ≈ 6620 mp.*

*Din fond forestier:*

Analizand toate posibilitatile de asigurare a apei necesare consumului populatiei comunei s-a stabilit ca singura posibilitate de asigurare a debitului necesar de apa potabila de calitate este captarea de izvoare. Astfel sunt necesare doua zone de captare dupa cum urmeaza:

 Suprafete ocupate definitiv:

* Pentru localitatea Gainesti-captare de izvoare in zona Grindei cu o suprafata de 2.800 mp (70 x 40 m)
* Pentru localitatea Slatina –captare de izvoare in zona Arsita cu o suprafata de 2.000 mp (40 x 50 m), rezervor la intersectia cu drumul forestier Maghernita cu o suprafata de 750 mp.
* Pentru aceste suprafete comuna Slatina a solicitat aprobarea *DIRECTIEI SILVICE SUCEAVA* unui schimb de teren in conditiile prevazute la art. 37 al Codului Silvic actualizat.

Suprafetele solicitate a fi scoase din fondul forestier sunt urmatoarele:

* Zona Grindei 2.800 mp pentru captare apa;
* Zona Arsita 5.751 mp pentru captare apa, amplasament rezervor si suprafata pentru organizare de santier.

*Total suprafata scoasa din fondul forestier 0,8551 ha*

**Retea de distributie** - lungime totala de 21851 m;

* Dn 160mm=4760m;
* Dn 140mm=6852m;
* Dn 125mm=2907m;
* Dn 110mm=7332m;
* Camine vane – 68buc;
* Instalatie de reducere a presiuni – 3 buc;
* Hidranti Dn 80-35 buc si Dn100 - 4 buc;
* Camine de bransamente din pe prefabricate - 375 buc, L=937.5ml.

Cerinta de apa pentru localitatea Slatina-Qmax=34,813 mii mc/an.

Cerinta de apa pentru localitatea Gainesti-Qmax=45,176 mii mc/an.

Rezerve intangibile de apa se vorconstitui in incinta rezervoarelor de inmagazinare astfel:

Rezervor Gainesti cu V=54mc, Rezervor Slatina cu V=54mc.

Pe traseul retelei de alimentare cu apa sunt prevazute subtraversari si supratraversari de drum judetean/national, drum comunal din beton, precum si:

-17 subtraversari de torenti

-14 subtraversari de viroage

-3 subtraversari de parauri necadastrate

-1 subtraversare parau Suha Mica

-1 subtraversare parau Cucalea

-1 subtraversare parau Suvorata

-5 supratraversari viroage,

-1 supratraversare torent,

- 7 supratraversari parauri necadastrate,

- supratraversari ale paraurilor Suha Mica, Ciumarna

***Infiintarea sistemului de canalizare se realizeaza din urmatoarele elemente hidraulice principale:***

Realizarea retelei de canalizare menajera DN250mm cu o lungime totala a conductelor de canalizare (din PVC SN8 si Dn 250 si 315mm)) de 16223 m;

Camine de vizitare din tuburi de beton prefabricate cu diametru de 800 mm –418 buc;

Realizarea unui numar de statii de pompare prefabricate D=1100, 1500, 2000mm – 4 buc pe reteaua de canalizare si 1 buc la Statie de Epurare;

Conductele de refulare aferente SPAU-rilor insumeaza o lungime totala de 890 m Camine de racord pentru bransamente din PVC– 380 buc;

Se vor realiza 7 sub traversari de viroage, 6 subtraversari de parauri necadastrate, sub traversarie ale paraurilor Cucalea si Suvorata si 1 supratraversare a paraului Ciumarna.

*Terenul ocupat temporar aferent retelei de canalizare :*

*Din proprietatea publica a statului :*

-conducta de canalizare PVC cu D = 250mm: - 13640 m x 1.0 m = 13640,00 m2

-conducta de canalizare PVC cu D = 315mm: - 2583 m x 1.0 m = 2583,00 m2

-conducta de refulare PEHD cu D = 90-110mm : - 890 m x 1.0 m = 890,00 m2

*-suprafata totala teren ocupat temporar: = 17.133,00 m2*

 In total, suprafata ocupata temporar cu lucrari este de 53.500,48mp.

Din proprietatea publica a statului :

*Terenul ocupat definitiv aferent retelei de canalizare :*

Se considera suprafata aferenta caminelor de vizitare, constructii statii de pompare ape uzate si statie de epurare:

- camine de vizitare 418buc = 0.8x0.8 m X 418 buc = 840,01 mp;

- statii de pompare a apelor uzate: 1.5m x 1.0m x 5 buc = 7,50 mp;

- suprafata aferenta statiei de epurare: 1000 mp;

*- suprafata totala de teren ocupat definitiv = 1847,51m2 →1848 m2*

 ***Statie de epurare*** compusa din 4 module a cate 131.25mc/zi, avand capacitatea totala de Quz zi max = 525 m3/zi este de tip modular, compacta, containerizata si complet echipata.

Este amplasata in intravilanul localitatii Slatina, pe malul sting al paraului Suha Mica si ocupa o suprafata de 1000mp.

 Conducta de evacuare apa epurata este in lungime de 52m - PEID PE100, Pn10 De160.

Gura de varsare este constructive in radier si pereti laterali din beton armat, prevazuta cu pinteni de ancorare in terenul de fundare si lucrari de aparare de mal amonte si aval executate din pereu de piatra.

**Schema tehnologică propusă pentru staţia de epurare**

Fluxul tehnologic propus pentru epurarea apelor cu încadrarea apei epurate în limitele menţionate mai sus şi deci atingerea randamentelor impuse, are în componenţă următoarele obiecte:

***Treaptă de epurare mecanică compusă din:***

* omogenizare, stocare şi sitare cu sită coş cu curăţare manuală
* mixer pentru omogenizare
* staţie automată de pompare apă uzată
* instalaţie de sitare automată şi deznisipare
* echipamente pentru pompare apă uzată sitată şi deznisipată
* instalaţie de dozare precipitant
* decantor primar (separare grăsimi, nisip si suspensii)

***Treapta de epurare biologică compusă din:***

Modul biologic compact, care include

* bazin cu nămol activat cu biofiltru fix, cu nitrificare-denitrificare având în componenţă:
* biofiltru fix
* echipamente de aerare cu bule fine
* mixere pentru denitrificare
* decantor secundar lamelar
* staţie de suflante pentru furnizare aer

***Treapta de prelucrare a nămolului stabilizat aerob, compusă din:***

* bazin stocare, îngroşare nămol primar şi în exces,
* instalatie deshidratare namol
* debitmetru apa epurata

***Dezinfectie apa epurata cu UV***

***Staţie de măsură parametrii apă epurată***

***Modul de comandă şi deservire staţie de epurare***

**Volumul total ape uzate epurate evacuate in paraul Suha Mica este Vanual max. = 185,055 mii mc.**

*Conform Fisei tehnice de transmitere-defrisare* eliberata de Directia Silvica Suceava O.S. Malini pentru ocuparea temporara a terenurilor cu suprafata totala de 1,8479ha, din fondul forestier proprietate publică a statului, suprafața de defrișat din cadrul Ocolului Silvvic Malini, sunt:

- U.P. IV, u.a. 120A-0,1043ha, 119-0,0003ha, 117A-0,0,0008ha, 116A-0,1047ha, 114C-0,1619ha, 105A-0,3141, 88C-0,0110ha, 104A-0,0353ha, 103B-0,0074ha, 103A-0,0631ha, 102A-0,1672ha, 101A-0,1191ha;

- U.P. V, u.a. 21-0,1563ha, 20A-0,0142ha, 32-0,0773ha, 33-0,0690ha, 19B-0,0839ha, 18A- 0,1217ha, 17A-0,0008ha.

Total suprafata de defrisat=1,6124ha

In fapt pe aceasta suprafata nu este necesara defrisarea vegetatiei forestiere.

**b)** cumularea cu alte proiecte existente şi/sau aprobate - nu este cazul;

**c)** utilizarea resurselor naturale, în special a solului, a terenurilor, a apei şi a biodiversităţii – nu este cazul;

**d)** cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria comunei Slatina, iar deşeurile reciclabile se vor valorifica prin agenţi economici autorizaţi.

1. poluarea şi alte efecte negative - nu este cazul
2. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
3. riscurile pentru sănătatea umană - nu este cazul.

 **2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 66/05.10.2017 eliberat de Primăria comunei Slatina, terenul pe care urmeaza sa se implementeze proiectul se afla pe propietatea publica a comunei Slatina având categoria de folosinţă faneata si drum.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea neefectuării evaluării impactului asupra corpurilor de apă: pentru proiectul propus autoritatea competentă în domeniul gospodăririi apelor A.B.A. SIRET - Bacău SGA Suceava a eliberat Avizul de gospodărire a apelor nr. 1 din 23.01.2019;

Pentru apele uzate epurate evacuate, indicatorii de calitate trebuie sa se incadreze in limitele impuse de NTPA 001/2002, modificat si completat de HG nr.352/2005.

|  |  |  |
| --- | --- | --- |
| **Nr. Crt.** | **Indicatori de calitate** | **Concentratii max. admise (mg/dmc)** |
| 1 | pH | 6,5-8,5 |
| 2 | Suspensii | 35 |
| 3 | CBO5 | 25 |
| 4 | CCOCr | 125 |
| 5 | Azot amoniacal | 2 |
| 6 | Subs. Extractibile | 20 |
| 7 | Detergenti | 0,5 |
| 8 | Reziduu filtrat | 2000 |

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 66/05.10.2019 emis de Primăria comunei Slatina.

1. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria Suceavaa, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. La finalizarea lucrarilor se va solicita autorizatie de mediu pentru acest obiectiv.

11. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

12. Se vor realiza lucrarile de aparare impotriva inundatiilor prevazute in Avizul de amplasament nr.14/12/12/2018, inainte de inceperea lucrarilor de realizare /montare din avizul de gospodarire a apelor nr.1/23.01.2019.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef ServiciuAvize, Acorduri, Autorizaţii,Adina Hobjila | Şef ServiciuCalitatea Factorilor de Mediu,Constantin BURCIU |
|  Întocmit, Cons. Mariana BURLACU |  |